section_heading: Ostali modeli
paragraph_text: Charles A. Corr, socijalni psiholog i istraživač koji je htio pomoći njegovateljima i drugim istraživačima da se udalje od Kübler-Ross modela, naglašava individualne mehanizme. Njegov model se bavi činjenicom da ljudi mogu prihvatiti određene mehanizme suočavanja samo kako bi ih neposredno odbili. Osim toga, čovjek može pokušati više strategija iako one nisu kompatibilne. Ljudi se razlikuju po potrebama i po načinima na koji obavljaju zadatke pa tako i u mehanizmima suočavanja s tugom. Najvažnije, prema Corru, jest da model mora poštovati individualnost. Corr smatra da se veća važnost treba pridavati osnaživanju onih koji umiru, ali i onih koji njeguju terminalno bolesne.